Picard spaniel

**Picard spaniel** (FCI #108), er en kontinental stående fuglehund fra Frankrike for bruk som jakthund på vilt som fasaner, rapphøns og ender i vanskelig terreng. Den er i slekt med blå picard spaniel, og har fortsatt mange likheter, men picard spanielen er den eldste av de to rasene. Den antas å være en av de eldste franske spanielrasene og er høyt verdsatt for sine utmerkede jaktferdigheter, spesielt i våtmark og skogsterreng. Til tross for sine kvaliteter er den relativt sjelden utenfor Frankrike.

Picard spaniel er noe mindre enn engelsk setter, men større enn de fleste andre spanielrasene.  

## Historie
Picard spaniels historie strekker seg langt tilbake i tid, og den regnes som en av forfedrene til mange andre spanielraser. Rasen utviklet seg i den historiske provinsen Picardie, et landskap preget av elver, sumper og skoger, som krevde en hund med utholdenhet, god nese og en vannavstøtende pels. 

Rasen ble populær blant den franske adelen, og forble ettertraktet som jakthund etter den franske revolusjonen, takket være sin værbestandige pels som egner seg godt i skiftende klima og terreng.

Tidlig på 1800-tallet krysset britiske jegere kanalen for å jakte i Nordvest-Frankrike. Britene tok med seg sine egne jakthunder, og dette resulterte i en endring i preferanser da franske jegere gikk over til engelske raser. Dette medførte at populariteten for rasen avtok betraktelig. 

Innføringen av blodslinjer fra engelsk setter inn i den lokale spanielpopulasjonen førte til utviklingen av rasen blå picard spaniel. Rundt slutten av 1800-tallet og begynnelsen av 1900-tallet ble det imidlertid gjort en bevisst innsats for å gjenoppbygge og bevare den rene picard spaniel-rasen. Den første, franske raseklubben ble etablert i 1921, og rasestandarden ble offisielt anerkjent.

## Beskrivelse
Picard spaniel er en middelstor velbygd og kraftig hund med et typisk spanielutseende. Den utstråler styrke og utholdenhet, men også mildhet.

* **Størrelse og vekt:** 55–60 cm i mankehøyde (hanner kan nå 62 cm), og typisk vekt rundt 20-25 kg
* **Pels:** Pelsen er middels lang, litt bølgete, men aldri krøllete, og har en silkeaktig tekstur. Den er tett og beskytter godt mot vær og vind, spesielt i vått terreng. Det er rikelig med faner (lengre pels) på ørene, bena og halen.
* **Farge:** Fargen er karakteristisk gråskimlet med brune flekker, og enkelte tan-fargede markeringer kan forekomme. Den gråskimlete basen gir pelsen et melert utseende.
* **Hode:** Hodet er proporsjonalt med kroppen. Ørene er lange, flate og henger tett inntil hodet, dekket av rikelig med pels.
* **Kropp:** Kroppen er muskuløs og kompakt. Ryggen er rett og sterk, brystkassen er dyp og godt utviklet, noe som gir god lungekapasitet – essensielt for en arbeidshund. Halen er en svak konveks–konkav bue, middels lengde med fyldige hår

## Temperament
Picard spaniel er en føyelig hunderase som er lydig, kjærlig og godmodig som knytter sterke bånd til familien. Rasen beskrives som å ha en mild og sosial natur, en god karakter med en avslappet holdning, og være relativt lett å trene. I Frankrike brukes rasen til jakt på fasaner i skogkledde områder og på snipes i sumper, men som andre kontinentale fuglehunder er den allsidig og kan også brukes til jakt på ender, harer og kaniner. Ved mangel på mentale og fysiske aktiviteter kan rasen utvikle jaktinstinkter som sporing og graving.

## Bruksområde
Rasen fungerer primært som jakthund, særlig i jakt på fasan og snipe, men brukes også ved jakt på ender, hare og kanin. Den trives spesielt i våtmarksområder, og nøler ikke med å apportere bytte fra vann . Picard spaniel har evner til både å markere vilt, spore og apportere – ettersom den er en allsidig fuglehund

## Lynne og væremåte
Pointer er kjent for å ha et godt og stabilt gemytt, og egner seg derfor godt som familiehund. Den er svært aktiv og trenger ofte og mye mosjon for å trives. Den kan være litt kjenslig for kulde, sludd og regn, så lenge den er i aktivitet er dette ingen problem. Ved pauser og ingen/liten aktivitet under disse forhold utendørs, kan et varmedekken være greit. Imidlertid kan det nevnes at pointeren absolutt er en vinterhund, med høy premieprosent på fuglehundprøver vinterstid, også flere ganger NM vinner på vinterprøve. Dog er det en korthåret rase med de ulemper og fordeler det medfører. Pelsen kan gjerne børstes på ukebasis, forutsatt at den ellers er i skikkelig hold.

## Helse
Rasen anses robust og relativt fri for arvelige sykdommer, men kan være utsatt for ørebetennelse på grunn av hengende ører. Rasen har en gjennomsnittlig levetid på 14 år.